ועדת הכנסת, כנסת 18, פרוטוקול מספר 158, 2011-02-21 10:00

יריב לוין: בוקר טוב, רבותי.

יריב לוין: אני פותח את הישיבה.

יריב לוין: הנושא על סדר-היום הוא רביזיה בדבר קביעת הוועדה המשותפת לוועדת הכנסת ולוועדת העבודה, הרווחה והבריאות לדיון בהצעת חוק שוויון הזדמנויות בעבודה (תיקון – נציג אוכלוסייה ערבית בוועדה מייעצת), התש"ע-2009 (פ/1762/18), של חבר הכנסת אחמד טיבי - בקשת הרביזיה של חבר הכנסת אחמד טיבי.

יריב לוין: האם אתה רוצה לומר כמה מילים או שאני אציג פחות או יותר את הסיכום שישנו?

אחמד טיבי: תציג, תציג.

יריב לוין: אני יכול לומר לכם שאני חושב שהגענו לסיכום על-פי מתווה שהוצע כאן בישיבה הקודמת על-ידי חבר הכנסת דב חנין, ולאחר פנייה ובקשה של היועץ המשפטי של הכנסת שסבר שההחלטה הקודמת שקיבלנו היתה אומנם במסגרת סמכותנו, אך מתחה את הסמכות עד קצה.

יריב לוין: לאור הדברים האלה, אני סברתי שיהיה נכון להציע להשאיר את הוועדה בהרכבה כפי שאישרנו אותו, לקבוע שיושב-ראש הוועדה יבוא מקרב חברי ועדת העבודה, הרווחה והבריאות על דעתו גם של יושב-ראש הוועדה חבר הכנסת חיים כץ למנות כיושב-ראש את חבר הכנסת משה (מוץ) מטלון, ובדרך הזאת לקבל את הרביזיה שהציע חבר הכנסת טיבי, ולאחר מכן לקבל את ההחלטה בה על הרכב כפי שהוצע.

יריב לוין: חבר הכנסת טיבי, מקובל?

אחמד טיבי: אדוני, זו החלטה שלכם שנציג ישראל ביתנו יעמוד בראש הוועדה?

יריב לוין: זו החלטה לא של נציג ישראל ביתנו, אלא שחבר הכנסת מטלון שעוסק הרבה בנושאים האלה יעמוד בראש הוועדה, הוא בקי בהם היטב.

אחמד טיבי: באיזה נושאים מדובר?

יריב לוין: בכל מה שקשור בשירות המדינה, בתעסוקת מגזרים שונים בשירות המדינה.

יריב לוין: הוא עוסק בזה הרבה מאוד.

אחמד טיבי: אני לא פוסל אנשים.

אחמד טיבי: אבל, למה לא חיים כץ, למשל?

יריב לוין: כי חיים כץ איננו חבר בוועדה המשותפת, ועל דעתו והסכמתו זה ההסדר שהגענו אליו.

יריב לוין: גם אם חיים כץ יהיה בוועדה, אני לא אוכל להיות בה משום שלא יכולים להיות שני חברי ליכוד בוועדה של שמונה.

אחמד טיבי: האם אתה רוצה לומר לי שגם חיים כץ יושב-ראש, וגם אתה חבר?

יריב לוין: לא, לא יהיה ניתן.

יריב לוין: ולכן, על דעת כולם זה ההסדר שמאפשר לכל אלה שהנושא קרוב לליבם, לרבות לחבר כנסת טיבי עצמו, להיות שותפים וחברים בוועדה.

יריב לוין: אני בטוח שבכוחות משותפים נגיע לתוצאה טובה.

יריב לוין: בבקשה, חבר הכנסת מולה.

שלמה מולה: אנחנו מבקשים להחליף בי במקום חבר הכנסת אריה ביבי.

יריב לוין: אתה חבר בוועדת העבודה הרווחה והבריאות?

שלמה מולה: לא.

יריב לוין: אז אי-אפשר.

שלמה מולה: רגע.

שלמה מולה: זו ועדה משותפת, נכון?

שלמה מולה: אין לנו נציג מטעם ועדת הכנסת.

יריב לוין: לא, אין – נכון.

אחמד טיבי: אני אומר לך למה זה.

אחמד טיבי: יעלה הנושא של - - -

יריב לוין: אין לי התנגדות.

יריב לוין: אבל, תבינו שגם לליכוד וגם לקדימה יכול להיות רק נציג אחד.

שלמה מולה: אם יש לך התנגדות לשלמה מולה - - -

יריב לוין: לא, לא, לא.

יריב לוין: חבר הכנסת מולה, חס וחלילה.

שלמה מולה: אני מבקש נציג.

שלמה מולה: אנחנו רצינו שיהיו שניים.

שלמה מולה: אתה אמרת - - -

יריב לוין: אי-אפשר, לא ילך.

שלמה מולה: אין בעיה.

שלמה מולה: לכן, הנציג שלנו בוועדה הזאת יהיה - - -

יריב לוין: אבל, אני לא יכול לבצע אותה.

יריב לוין: כי אין להם נציג מטעם ועדת הכנסת, אלא מטעם העבודה והרווחה.

שלמה מולה: לחלופין, יש לי הצעה אחרת.

שלמה מולה: רחל אדטו היא גם חברה בוועדת ה - - -.

שלמה מולה: אני מרכז את הסיעה, אני מבקש ממך.

יריב לוין: אני אענה לך.

יריב לוין: חבר הכנסת מולה, אין לי בעיה.

יריב לוין: יש לי רק בקשה אחת.

יריב לוין: אנחנו נאשר כרגע את העניין.

יריב לוין: אני מבטיח לך.

יריב לוין: אני אומר לך – אני מבטיח לך כי אני לא יכול להחליף את נציג ועדת העבודה.

שלמה מולה: למה?

שלמה מולה: תסביר למה.

יריב לוין: תקשיב לי עד הסוף.

יריב לוין: לא יכול להחליף את נציג ועדת העבודה והרווחה שלא על דעתו של חבר הכנסת חיים כץ.

יריב לוין: אני כבר מודיע שאם הדבר הזה יהיה מקובל על חבר הכנסת חיים כץ, אני אבצע את החילוף מייד ללא שום קושי.

שלמה מולה: מי הנציגים של ועדת הכנסת?

יריב לוין: אני תיכף אקריא לך.

יריב לוין: אני גם מזכיר לך שבכל מקרה אתם יכולים בהחלטה פנימית שלכם שפשוט חברת הכנסת אדטו תבוא במקום חבר הכנסת ביבי לכל הישיבות, ובזה הבעיה נפתרת.

שלמה מולה: אנחנו רוצים לוותר על הנציג שלנו בוועדת העבודה.

יריב לוין: אי-אפשר, אי-אפשר.

שלמה מולה: אבל, זאת ועדה משותפת.

יריב לוין: אבל, אי-אפשר כי אז אני צריך להוציא מישהו.

יריב לוין: ההרכבים של שתי הוועדות יוצרים גם איזון מבחינה סיעתית.

יריב לוין: אתה הרי מנוסה ממני בנושאים האלה.

יריב לוין: לכן, אני אומר – ישנן שתי אפשרויות בעניין שילובה של חברת הכנסת אדטו.

יריב לוין: האחת – היא פשוט יכולה לבוא לדיון במקום חבר הכנסת ביבי וזה הכול.

יריב לוין: השנייה – באופן רשמי?

יריב לוין: אני אומר – אין לי שום בעיה.

יריב לוין: אני מקבל את זה, אני מתחייב כאן - רק שחבר הכנסת חיים כץ יגיד שזה מקובל עליו, ואני אביא את זה מייד.

יריב לוין: אני אפנה אליו, לא תהיה בעיה.

יריב לוין: אני אביא את זה לכאן, לא תהיה בעיה.

שלמה מולה: אני מבקש ממך שתהיה פנייה.

יריב לוין: לא תהיה בעיה.

יריב לוין: אין בעיה, אני מסכים.

יריב לוין: אין שום בעיה.

יריב לוין: אני אפנה אליו, ובהנחה שזה מקובל עליו אנחנו מחר נאשר את החילוף הזה.

יריב לוין: אין שום קושי.

יריב לוין: אני בוודאי לא אקבע לכם מי יהיה הנציג שלכם בתוך המסגרת – זה ברור.

שלמה מולה: בסדר גמור.

יריב לוין: רבותי, אם כך, אני עובר קודם כל להצבעה.

יריב לוין: מי בעד לקבל את הרביזיה של חבר הכנסת אחמד טיבי?

אחמד טיבי: כולם, כולם.

אחמד טיבי: תצביע בעד.

דוד רותם: אני אצביע נגד.

יריב לוין: הצבעה בעד - 4 נגד - 1 נמנעים - 1 רביזיה בדבר קביעת הוועדה המשותפת לוועדת הכנסת ולוועדת העבודה, הרווחה והבריאות לדיון בהצעת חוק שוויון ההזדמנויות בעבודה (תיקון – נציג אוכלוסייה ערבית בוועדה מייעצת), התש"ע-2009 (פ/1762/18), של חבר הכנסת אחמד טיבי, נתקבלה.

יריב לוין: בעד – 4.

יריב לוין: מי נגד?

יריב לוין: 1.

יריב לוין: אתה נמנע, ניסים?

יריב לוין: או לא משתתף – בסדר.

יריב לוין: אז 4 - בעד, 1 - נגד, הרביזיה התקבלה.

יריב לוין: מי בעד לקבוע שהרכב הוועדה יהיה כדלקמן: ועדה משותפת לוועדת העבודה הרווחה והבריאות וועדת הכנסת בראשה חבר הכנסת משה (מוץ) מטלון, וחברים מטעם ועדת העבודה הרווחה והבריאות: אריה ביבי, אברהם מיכאלי ואריה אלדד, תוך שאני שוב אומר, נרשמה הודעת סיעת קדימה, ואני אפנה בעניין הזה לחבר הכנסת חיים כץ.

יריב לוין: וכן, מטעם ועדת הכנסת: יריב לוין, אחמד טיבי, ישראל אייכלר ואורי אורבך.

דוד רותם: למה לא אני?

יריב לוין: בגלל שמוץ חבר מטעם ועדת העבודה, ויש אחד.

יריב לוין: אחד לליכוד, וכן הלאה.

יריב לוין: רבות, מי בעד ההצעה הזאת?

יריב לוין: הצבעה בעד - 4 נגד – 2 נמנעים - אין ההצעה והרכב הוועדה המשותפת לוועדת העבודה הרווחה והבריאות וועדת הכנסת אושרו.

יריב לוין: 4 – בעד, נגד – 2, נמנעים – אין.

יריב לוין: לפיכך, ההצעה אושרה וההרכב אושר.

יריב לוין: תודה רבה, הישיבה נעולה.